《闻汪翔甫八月十日卒去曹元会五月三日之报仅》
元代·方回

甫作诗为两翁寿，岂虞相继骇予闻。
八旬已过太公望，一旦俱为冥漠君。
场屋少时尝张王，兵戈晚岁忽纷纭。
全天所赋无遗憾，端复真修地下文。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。